b'\n_START_ARTICLE_\nAnne Cathrine Kielland Lund\n_START_PARAGRAPH_\nAnne Cathrine Kielland Lund (f\xc3\xb8dt 1. oktober 1966 i Oslo) er en norsk slagt\xc3\xb8jsspiller og dirigent bosat i Danmark. Anne Cathrine Kielland Lund er uddannet i musikvidenskab fra Universitetet i Oslo, har en musikp\xc3\xa6dagogisk diplomeksamen med slagt\xc3\xb8j og ensembleledelse fra Det Jyske Musikkonservatorium samt diverse kurser og -mesterklasser i direktion ved blandt andre Frans Rasmussen og Henrik Vagn Christensen._NEWLINE_Som slagt\xc3\xb8jsspiller har Anne Cathrine Kielland Lund v\xc3\xa6ret ansat hos Prinsens Musikkorps og som slagt\xc3\xb8jsl\xc3\xa6rer p\xc3\xa5 diverse musikskoler i Norge og Danmark og senest ogs\xc3\xa5 ved Musikalsk Grundkursus i Kolding._NEWLINE_Anne Cathrine Kielland Lund har dirigeret diverse harmoni- og symfoniorkestre, herunder Kolding Harmoniorkester (1996-2004), Harmoniorkestret Tonica (1997-2000) og Vejle Symfoniorkester (2002-) samt Fredericia Byorkester (2006-).'